กฎกระทรวงกฎกระทรวงฉบับที่๓๑ (พ.ศ. ๒๕๔๑)ออกตามความในพระราชบัญญัติรถยนตร์พ.ศ.๒๕๒๒---------------- อาศัยอำนาจตามความในมาตรา๖ (๑๘) แห่งพระราชบัญญัติรถยนต์พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนตร์(ฉบับที่ ๗) พ.ศ. ๒๕๓๐มาตรา ๔๔ วรรคสอง และมาตรา ๔๕ วรรคสองแห่งพระราชบัญญัติรถยนตร์ พ.ศ. ๒๕๒๒รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ ข้อ๑ ให้เพิ่มความต่อไปนี้เป็น (๔ ทวิ)ของข้อ ๔ แห่งกฎกระทรวง ฉบับที่ ๑(พ.ศ. ๒๕๓๑) ออกตามความในพระราชบัญญัติรถยนตร์ พ.ศ. ๒๕๒๒ "(๔ทวิ) หลักฐานการรับรองซึ่งแสดงว่าผ่านการอบรมและจบหลักสูตรการอบรมจากกรมการขนส่งทางบกหรือโรงเรียนสอนขับรถยนตร์ที่กรมการขนส่งทางบกรับรองตามกฎหมายว่าด้วยการขนส่งทางบก" ข้อ๒ ให้เพิ่มความต่อไปนี้เป็นข้อ ๔ทวิ แห่งกฎกระทรวง ฉบับที่ ๑(พ.ศ. ๒๕๓๑) ออกตามความในพระราชบัญญัติรถยนตร์ พ.ศ. ๒๕๒๒ "ข้อ๔ ทวิผู้ได้รับใบอนุญาตเป็นผู้ขับรถในประเภทการขนส่งประจำทางการขนส่งไม่ประจำทาง หรือการขนส่งโดยรถขนาดเล็กตามกฎหมายว่าด้วยการขนส่งทางบก ผู้ใดประสงค์จะขอรับบัตรประจำตัวผู้ขับรถตามกฎกระทรวงนี้ให้ยื่นคำขอตามแบบที่กรมการขนส่งทางบกกำหนด พร้อมด้วยหลักฐานดังต่อไปนี้ (๑)ภายถ่ายใบอนุญาตเป็นผู้ขับรถในประเภทการขนส่งประจำทาง การขนส่งไม่ประจำทาง หรือการขนส่งโดยรถขนาดเล็ก ตามกฎหมายว่าด้วยการขนส่งทางบกหรือใบแทนใบอนุญาตดังกล่าว (๒)ภาพถ่ายบัตรประจำตัวประชาชนหรือบัตรอื่นซึ่งใช้แทนบัตรประจำตัวประชาชน (๓ภาพถ่ายหรือสำเนาทะเบียนบ้าน (๔)รูปถ่ายขนาด ๕x๖.๕ เซนติเมตร จำนวน ๓ รูป ซึ่งเป็นรูปถ่ายครึ่งตัวหน้าตรง ไม่สวมหมวกและแว่นตาดำ เว้นแต่บุคคลซึ่งจำเป็นต้องสวมหมวกหรือโพกผ้าตามลัทธิศาสนาของตนและถ่ายก่อนวันยื่นคำขอไม่เกินหกเดือน" ข้อ๓ ให้ยกเลิกความในข้อ ๙แห่งกฎกระทรวง ฉบับที่ ๑ (พ.ศ. ๒๕๓๑)ออกตามความในพระราชบัญญัติรถยนตร์ พ.ศ. ๒๕๒๒และให้ใช้ความต่อไปนี้แทน "ข้อ๙ การยื่นคำขอตามกฎกระทรวงนี้ให้ยื่น ณ สถานที่ดังต่อไปนี้ (๑)การยื่นคำขอรับใบอนุญาตขับรถตามข้อ ๑ ข้อ ๒ ข้อ ๓ ข้อ ๔ และข้อ ๕และการยื่นคำขอต่ออายุใบอนุญาตขับรถตามข้อ ๗ และข้อ ๘ (ก)สำหรับผู้ขอซึ่งมีภูมิลำเนา ถิ่นที่อยู่ หรือที่อยู่ในราชอาณาจักรอยู่ในกรุงเทพมหานครให้ยื่นณ กรมการขนส่งทางบก (ข)สำหรับผู้ขอซึ่งมีภูมิลำเนา หรือถิ่นที่อยู่ในจังหวัดอื่นนอกจากกรุงเทพมหานครให้ยื่น ณสำนักงานขนส่งจังหวัดหรือสำนักงานขนส่งจังหวัดสาขา (๒)การยื่นคำขอรับบัตรประจำตัวผู้ขับรถยนตร์ตามข้อ ๔ ทวิ ให้ยื่น ณ ที่ทำการของนายทะเบียนแห่งท้องที่ที่ออกใบอนุญาตเป็นผู้ขับรถในประเภทการขนส่งประจำทางการขนส่งไม่ประจำทาง หรือการขนส่งโดยรถขนาดเล็กตามกฎหมายว่าด้วยการขนส่งทางบกให้แก่ผู้ขอ (๓)การยื่นคำขอรับใบอนุญาตขับรถตามข้อ ๖ ให้ยื่น ณ กรมการขนส่งทางบก" ให้ไว้ณ วันที่ ๒๐ ตุลาคม พ.ศ. ๒๕๔๑ สนธยา คุณปลื้ม รัฐมนตรีช่วยว่าการกระทรวงคมนาคม ปฏิบัติราชการแทน รัฐมนตรีว่าการกระทรวงคมนาคม-------------------------------------------------------------------------------------------------------------หมายเหตุ:-เหตุผลในการประกาศใช้กฎกระทรวงฉบับนี้ คือเนื่องจากปัจจุบันผู้ได้รับใบอนุญาตเป็นผู้ขับรถในประเภทการขนส่งประจำทาง การขนส่งไม่ประจำทางหรือการขนส่งโดยรถขนาดเล็กตามกฎหมายว่าด้วยการขนส่งทางบกสามารถใช้แทนใบอนุญาตขับรถยนตร์สาธารณะตามกฎหมายว่าด้วยรถยนตร์ได้ สมควรกำหนดหลักเกณฑ์ วิธีการและเงื่อนไขเกี่ยวกับการขอรับบัตรประจำตัวผู้ขับรถยนตร์สาธารณะสำหรับผู้ได้รับใบอนุญาตดังกล่าวเพื่อใช้แสดงตัวผู้ขับรถยนตร์ในขณะขับรถยนตร์สาธารณะ นอกจากนั้นสมควรกำหนดหลักเกณฑ์การขอรับใบอนุญาตขับรถยนตร์สาธารณะและใบอนุญาตขับรถยนตร์สามล้อสาธารณะเพิ่มเติมโดยให้ผู้ขอรับใบอนุญาตดังกล่าวจะต้องแสดงหลักฐานว่าผ่านการอบรมและจบหลักสูตรการอบรมจากกรมการขนส่งทางบกหรือโรงเรียนสอนขับรถที่ได้รับการรับรองจากกรมการขนส่งทางบกด้วยเพื่อให้ผู้ขับรถยนตร์สาธารณะและรถยนต์สามล้อสาธารณะมีความรู้ความเข้าใจและใช้ความระมัดระวังในการขับรถยนตร์สาธารณะและรถยนตร์สามล้อสาธารณะอันเป็นการคุ้มครองผู้โดยสารและช่วยให้การขับรถมีประสิทธิภาพมากยิ่งขึ้นจึงจำเป็นต้องออกกฎกระทรวงนี้[รก.๒๕๔๑/๗๙ก/๒๔/๒ พฤศจิกายน ๒๕๔๑]